Peć

Peć, eller Peja, (albansk: Pejë, serbisk: Пећ) er en by og kommune i Kosovo. Byen ligger lengst vest i landet, med grense mot Montenegro i vest og Albania i sørvest.

Bykommunen dekker et område på 602 km² som omfatter byen Peć og 78 landsbyer, delt inn i 28 samfunn. Per 2011 hadde hele bykommunen en befolkning på 96 450 mennesker, hvorav rundt 60 000 bodde i byen.

Byen ligger strategisk ved elven Pećka Bistrica, og var kjent som Pescium under romerne. Geografen Klaudios Ptolemaios nevner den som Siparantum. I middelalderen gjorde den serbiske kongen Stefan Dušan den til et viktig religiøst sentrum på 1300-tallet. Fra 1346 til 1766 var byen sete for den serbiske kirke. Etter Serbias innvasjon i Kosovo under Kosovokrigen i 1999, ble mer enn 80% av alle bygningen enten skadet(1590) eller totalt ødelagte(2774).

Ifølge registre fra 1400-tallet så var landsbyene i Peja-regionen bebodd av folk med slaviske og albanske navn. Selve byen ble islamisert på 1500-tallet og det skal ha skjedd da kristne beboerne i regionen konverterte til islam.  Register fra 1582 viser at flertallet av beboerne hadde muslimske og albanske navn og islamiserte albanske navn som 'Ali Deda', 'Haxhi Deda'

Referanser

Eksterne lenker 
 
 Kommunekart for Peć, 2001

Byer i Kosovo